***The House That Jack Built*** er en film fra 2018 skrevet og regissert av Lars von Trier. I hovedrollen ses Matt Dillon i rollen som *Jack*, en seriemorder i Washington hvis liv filmen skildrer over en tolvårs periode på 1970- og inn på 1980-tallet. Von Trier har selv omtalt filmen som en hyllest til ideen om livet som ondt og sjelløst.

*The House That Jack Built* ble første gang vist i Cannes i mai 2018, og markerte således von Triers tilbakevenden til den franske filmfestivalen etter syv års fravær.

Handlingsreferat
----------------

Jack, en seriemorder og mislykket arkitekt fra 1980-tallet, forteller om fem av forbrytelsene sine til Virgil - som han omtaler som Verge. Samtidig som Verge leder Jack gjennom Helvetets ni sirkler. Hvert tilbakeblikk fra Jacks forbrytelser inneholder kommentarer fra både Jack og Verge, hvor Jack prøver å forklare sitt verdensbilde og begrunnelse for drapene sine. I den første hendelsen møter Jack en kvinne på en landevei som forsøker å fikse en ødelagt jekk for å reparere et dekk. Han tar henne med til en lokal smed som reparerer den. Men når de kommer tilbake og forsøker å løfte bilen, knekker jekken igjen. Kvinnen ber Jack kjøre henne tilbake til smeden. Men Jack slår henne til døde med jekken. Han legger kroppen hennes i en fryser inne i en fabrikk-bygning, som han tidligere kjøpte fra et pizzeria.

I den andre hendelsen går Jack til enken Claire og dreper henne. Om natten tar Jack kroppen til Claire, og legger i bilen sin. Hans tvangslidelse driver ham til å rengjøre hver overflate av huset omhyggelig, noe som nesten resulterer i at han blir fanget når en mistenksom politibetjent stopper i området. Han lagrer deretter Claire i fryseren. Etter denne hendelsen erklærer Jack seg som "Mr. Sofistication" og begynner å signere anonyme brev til aviser med dette kallenavnet. Han utvikler også en fetisj om å fotografere ofrenes lik i forskjellige positurer. I den tredje hendelsen bringer Jack kjæresten sin og hennes to sønner, Grumpy og George, på jakt i en skog. Han dreper begge sønnene med en rifle, før han tvinger kvinnen til å ha piknik sammen med likene. Deretter jakter han og dreper henne. Når Jack forteller om dette, som han sammenligner med jakt på dyr, kommenterer Verge med særlig avsky om at Jack dreper barn.

I den fjerde hendelsen har Jack et dysfunksjonelt forhold til Jacqueline (spilt av Riley Keough) som han nedlatende omtaler som "enkel" fordi han mener hun er dum. Når han beruset forteller Jacqueline at han har drept 60 mennesker, tror hun ikke på ham. Han dreper henne kort tid senere. I den femte hendelsen har Jack fem menn i fryseren og bundet dem med hodet plassert langs en stolpe, og har til hensikt å drepe dem alle med en kule.

Jack møter deretter Verge, som avslører at han har observert Jack gjennom hele livet hans. Jack hadde gjort flere forsøk på å bygge sitt perfekte hjem mellom alle drapene hans. I fryseren ordner Jack alle de frosne likene han har samlet gjennom årene i form av et hus. Når politiet kommer seg inn i fabrikken og fryseren, går Jack inn i sitt provisoriske hus og følger Verge ned i et hull i gulvet, på vei inn i helvete.

Medvirkende
-----------

Matt Dillon
* Matt Dillon som Jack
* Bruno Ganz som Verge
* Uma Thurman som Lady 1
* Siobhan Fallon Hogan som Lady 2
* Sofie Gråbøl som Lady 3
* Riley Keough som Simple

Referanser
----------

1. ↑  «The House That Jack Built». zentropa.dk/. Arkivert fra originalen 16. mai 2018. Besøkt 16. mai 2018.
2. ↑  «The House That Jack Built». *Det Danske Filminstitut*. dfi.dk. Besøkt 16. mai 2018.
3. ↑  «Lars von Trier inspired by Donald Trump for new serial-killer film». theguardian.com. 14. februar 2017. Besøkt 16. mai 2018.
4. ↑  Maja Lærke Maach (14. mai 2018). «Von Trier er taget til nåde i Cannes: Han er på alles læber». dr.dk. Besøkt 16. mai 2018.

Eksterne lenker
---------------

* (en) *The House That Jack Built* på Internet Movie Database Rediger på Wikidata

* (no) *The House That Jack Built* hos Filmfront Rediger på Wikidata

* (sv) *The House That Jack Built* i Svensk Filmdatabas Rediger på Wikidata

* (da) *The House That Jack Built* i Danmark Nationale Filminstitut Rediger på Wikidata

* (en) *The House That Jack Built* på AllMovie Rediger på Wikidata

* (fr) *The House That Jack Built* på Allociné Rediger på Wikidata

* (nl) *The House That Jack Built* på MovieMeter Rediger på Wikidata

* (de) *The House That Jack Built* på filmportal.de Rediger på Wikidata

* (en) *The House That Jack Built* på Rotten Tomatoes Rediger på Wikidata

* (en) *The House That Jack Built* på Metacritic Rediger på Wikidata


|  |  |
| --- | --- |
| Oppslagsverk/autoritetsdata | BBC Things
 |

Portal: Film